**Prilog 1.**

**OBRAZAC PRETHODNA PROCJENA**

Ministarstvo znanosti, obrazovanja i sporta

**PRETHODNA PROCJENA**

**ZA**

**PRIJEDLOG ZAKONA O SVEUČILIŠTU U SLAVONSKOM BRODU**

Zagreb, svibanj 2015.

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa „DA“ odnosno potvrdno.

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| Problem koji se namjerava riješiti ovim prijelogom je neujednačen razvoj visokog obrazovanja u različitim dijelovima Republike Hrvatske. |
| 2. | Opišite ukratko cilj koji se želi postići normativnim rješenjem (izrađene teze propisa): |
| Jedan od glavnih ciljeva strateškog dokumenta Europske unije Europa 2020 je do 2020. godine dostići 40% visokoobrazovanih u populaciji 30-34 godine. Republika Hrvatska je postavila cilj do 2020. doseći udio od 35% visokoobrazovanih u toj populaciji i prijedlog ovog propisa je jedna od aktivnosti kojima će RH ispuniti navedeni cilj. |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti*.**(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* |
| Mladima će se omogućiti lakši pristup sveučilišnom obrazovanju, a posljedično veći broj visokoobrazovanih utjecat će i na gospodarske subjekte. |
| 4. | Objasnite ukratko normativno rješenje (izrađene teze propisa) i utvrdite jedno ne-normativno rješenje kojim bi se također mogao postići cilj.*(primjeri ne-normativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* |
| Normativno rješenje (izrađene teze propisa):Gledano kroz mrežu sveučilišta u Republici Hrvatskoj, vidljiv je povoljan geostrateški položaj, zbog kojeg bi Sveučilište u Slavonskom Brodu, osim privlačenja studenata iz Brodsko-posavske i susjednih županija u Republici Hrvatskoj, imalo i potencijal privlačenja studenata iz susjedne Bosne i Hercegovine. Ovo se ponajviše odnosi na konkurentnost u odnosu na najbliže sveučilište u Bosni i Hercegovini (Banja Luka).Zbog nedostatka ponude studijskih programa, velik broj učenika Brodsko-posavske i susjednih županija nakon završene srednje škole nastavlja studiranje izvan svoje županije, što onda potencijalno smanjuje broj ljudi koji završe visoko obrazovanje jer veliki dio studenata nije u mogućnosti priuštiti si studiranje u drugim sredinama kojima ne gravitiraju. Osnivanjem Sveučilišta stvorila bi se platforma za pokretanje novih sveučilišnih programa, te bi se omogućila prilagodba studijskih programa potrebama studiranja regionalnog stanovništva. Na taj način, stvorile bi se pretpostavke za zadržavanje i povećanje broja studenata u Slavonskom Brodu i njihov trajni ostanak koji je preduvjet za pokretanje regionalnog gospodarstva.Osnivanje Sveučilišta opravdano je s aspekta odgovora na potrebe tržišta rada. Analizom je uočen deficit velikog broja sveučilišnih programa na području Brodsko-posavske županije, a iste nije moguće organizirati bez odgovarajuće sveučilišne platforme.Buduće Sveučilište planira se osnovati spajanjem postojećih akreditiranih studijskih programa i institucija visokog obrazovanja koje djeluju na području Slavonskog Broda, te se pretpostavlja da postoji adekvatan interes za polja studija i popunjenost budućeg Sveučilišta.Prema popisu stanovništva iz 2011. godine Republika Hrvatska je imala 26% visokoobrazovanih u populaciji 30-34 godine, a Brodsko- posavska županija 15%, što ukazuje na to da navedena županija daleko zaostaje za prosjekom. Unutar Brodsko-posavske i susjednih županija djeluje 1 sveučilište i 3 veleučilišta. Stoga je najučinkovitiji oblik razvoja visokog obrazovanja u tom dijelu Hrvatske preoblikovanje već postojećih visokih učilišta i studijskih programa koji se na tom području izvode.Dosadašnji razvoj visokog obrazovanja na navedenom području omogućio je lakše ustrojavanje nove visokoobrazovne ustanove. Naime, s obzirom na to da je već postojalo dva visoka učilišta te dislocirani studiji realizirani su svi potrebni kadrovski, materijalni te prostorni preduvjeti za osnivanje sveučilišta.Nenormativno rješenje:Osnivanje javnog sveučilišta nije moguće provesti nenormativnim rješenjem jer se javna sveučilišta sukladno Zakonu o znanstvenoj djelatnosti i visokom obrazovanju osnivaju zakonom. Jedino nenormativno rješenje je već postojeći sustav osnivanja i razvoja dislociranih programa i visokih učilišta kojima matične institucije nisu smještene u Brodsko-posavskoj županij, ali taj oblik razvoja visokog obrazovanja u tom dijelu RH do sada nije pokazao rezultate jer u broju visokoobrazovanih taj dio Hrvatske i dalje zaostaje za prosjekom. |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.*(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* |
| Tijekom sljedećih pet godina sveučilište bi se trebalo razviti u svome punom profilu, i nastavnom i znanstvenom. U tom razdoblju potrebno je osigurati veći dio sredstava nužan za razvoj sveučiliša iz državnoga proračuna, a nakon pet godina očekuje se da se sveučilište u razvojnom dijelu financira i iz vlastitih i namjenskih sredstava. |
|  |
|  | Na sljedeća pitanja potrebno je odgovoriti sa „DA“ odnosno „NE“, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva? *Ako "DA", navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.**Ukoliko postoji obveza usklađivanja hrvatskog zakonodavstva s zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. |   | X |
| Normativno rješenje ne zahtijeva izmjenu važećeg zakonodavstva. |  |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.*(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* | ☐ | x |
| Javno sveučilište financira se uglavnom iz državnog proračuna i vlastitih i namjenskih sredstava. |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.*(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavku opreme; osiguranje transfera; osiguranje poticaja; sredstava za nove administrativne postupke i sl.)* | X | ☐ |
| U proračunu RH potrebno je osigurati dodatna sredstava za redovitu djelatnost Sveučilišta u Slavonskom Brodu. |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.*(primjerice: status socijalnih prava građana; promjene naknada, transfera; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | X | ☐ |
| Navedeno normativno rješenje omogućit će učenicima Brodsko-posavske županije i susjednih županija nakon završene srednje škole nastavak obrazovanja u svojoj županiji, što će se posebice odraziti na lakši pristup obrazovanju učenika slabijega socijalno-ekonomskog statusa te veću završnost. |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.*(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* | ☐ | X |
| Navedeno normativno rješenje neće imati značajan učinak na okoliš, održivi razvitak i zdravlje ljudi. |  |
| 11. | Hoće li navedeno normativno rješenje trebati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.(*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; ishođenje dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* | X | ☐ |
| Nakon donošenja navednoga noramtivnog rješenja bit će potrebno provesti reakreditaciju novoga visokog učilišta, što će u jednom dijelu biti administrativno opterećenje za visoko učilište, ali će i osigurati kvalitetu budućega javnog sveučilišta. |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. |   | X |
| Za ovo normativno rješenje neće biti nužan povezani rad više tijela državne uprave odnosno tijela lokalne i područne (regionalne) samouprave. |  |
| 13. | Da li je isti problem postojao i na koji način je riješen u zakonodavstvu zemalja Europske unije odnosno trećih zemalja? *(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; rješavanje transporta rizičnih tvari; smanjenje oboljelih od malignih bolesti; maloljetnička delikvencija i dr.)* | ☐ | X |
| Ne postoje saznanja o sličnom rješenju u zakonodavstvima Europske unije. |  |

**UPUTA:**

* Uz ovaj Obrazac obvezno se prilažu teze o sadržaju propisa.